

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

SAISTOŠIE NOTEIKUMI

Ogrē

|  |  |
| --- | --- |
| 2024. gada 18. decembrī | Nr.35/2024(protokols Nr.21; 13) |

**Grozījumi Ogres novada pašvaldības 2021. gada 16. decembra saistošajos noteikumos Nr. 36/2021 “Par nekustamā īpašuma nodokļa atvieglojumu piešķiršanas kārtību Ogres novadā”**

*Izdoti saskaņā ar*

*likuma "*[*Par nekustamā īpašuma nodokli*](https://likumi.lv/ta/id/43913-par-nekustama-ipasuma-nodokli)*"*

*5. panta* *1.1, trešo un ceturto daļu*

Izdarīt Ogres novada pašvaldības 2021. gada 16. decembra saistošajos noteikumos Nr. 36/2021 “Par nekustamā īpašuma nodokļa atvieglojumu piešķiršanas kārtību” (Ogrēnietis, 01.11.2021., 13 (604)) šādus grozījumus:

* 1. papildināt ar 2.10. un 2.11. apakšpunktiem šādā redakcijā:

“2.10. personai, kura kā brīvprātīgais pilda dienestu Zemessardzē no pamatdarba brīvajā laikā, lai brīvprātīgi kalpotu savai valstij, rūpējoties par tās aizsardzību – **50 procentu apmērā**;”

“2.11. personai, kura brīvprātīgi uzsākusi dienestu Ukrainas bruņotajos spēkos vai darbu Ukrainas medicīnas iestādē palīdzības sniegšanai karā ievainotajiem – **50 procentu apmērā**.”

* 1. Papildināt ar 3.1 un 3.2 punktiem šādā redakcijā:

“3.1 Ogres novada pašvaldības Centrālā administrācija nosūta pieprasījumu Latvijas Republikas Zemessardzei – sniegt informāciju par personas brīvprātīgo dienestu Zemessardzē, Ukrainas vēstniecībai Latvijā vai Nacionālo bruņoto spēku Mobilizācijas pārvaldei – sniegt informāciju par personas brīvprātīgo dienestu Ukrainas bruņotajos spēkos vai darbu Ukrainas medicīnas iestādē pēc attiecīgās personas iesnieguma saņemšanas pašvaldībā šo saistošo noteikumu 2.10. vai 2.11. apakšpunktā minētā atvieglojuma saņemšanai.”

“3.1 Šo saistošo noteikumu 2.10. un 2.11. apakšpunktā minēto atvieglojumu piešķir, ja saņemts Latvijas Republikas Zemessardzes pozitīvs atzinums par personas aktīvu brīvprātīgā dienestu Zemessardzē, Ukrainas vēstniecības Latvijā vai Nacionālo bruņoto spēku Mobilizācijas pārvaldes pozitīvs atzinums par personas brīvprātīgo dienestu Ukrainas bruņotajos spēkos vai Ukrainas medicīnas iestādes izziņa par personas darbu Ukrainas medicīnas iestādē.”

* 1. Papildināt ar 4.5. apakšpunktu šādā redakcijā:

“4.5. komersantiem, kuru teritorijā vai tās tiešā tuvumā notiek būvdarbi vai infrastruktūras remontdarbi ne mazāk kā sešus mēnešus, kā rezultātā ir apgrūtināta piekļuve komersanta darbības vietai un būtiski samazinājies komersanta apgrozījums vai pirms termiņa lauzti viens vai vairāki līgumi, kas nepieciešami komersanta saimnieciskās darbības īstenošanai – **50 procentu apmērā**.

* 1. Papildināt ar 5.3.1 apakšpunktu šādā redakcijā:

“5.3.1 bilances pārskats pēdējo divu gadu periodā un attiecīgajā taksācijas gadā uz iesnieguma iesniegšanas brīdi, kā arī cita informācija, ko persona uzskata par nepieciešamu un apliecina ietekmi uz komercdarbību (attiecināms uz šo saistošo noteikumu 4.5. apakšpunktu);”

* 1. Papildināt ar 9.1 punktu šādā redakcijā:

“9.1 Lēmumu par šo saistošo noteikumu 4.5. apakšpunktā minētā atvieglojuma piešķiršanu pieņem Ogres novada pašvaldības dome, izvērtējot juridiskās personas iesniegumu un Ogres novada pašvaldības centrālās administrācijas Stratēģiskās plānošanas nodaļas atzinumu par ietekmi uz personas uzņēmējdarbību darbību.”

Domes priekšsēdētāja vietnieks G. Sīviņš